Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: OVB megállapította, hogy az 1999. évi I. törvényben kihirdetett Észak-atlanti Szerződés 3., 5. és 9. cikkelye alapján
Paragraph Index: 424

2. A Baloldali Front — Munkás Ifjúsági Szövetség kifogást nyújtott be az OVB határozata ellen az Alkotmánybírósághoz, az Alkotmány 8. § (1) és az 55. § (1) bekezdéseire való hivatkozással. A kifogást azzal indokolta, „hogy a Magyar Köztársaságban mindenkinek joga van a személyi biztonságra, így arra is joga van, hogy személyi biztonságának körülményeiről döntsön. Az Országos Választási Bizottság döntése a magyar állampolgárt ebben a jogában korlátozni kívánja oly módon, hogy az állampolgárnak saját személyes biztonságát illetően a döntés lehetőségét nem adja meg. Álláspontunk szerint eme döntés alkotmányellenes, melynek felülvizsgálatát indítványozzuk.”

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes